Krby (najmä teplovzdušné) dokážu veľmi rýchlo dodať veľké množstvo tepla a tak sú ideálne na rýchle vyhriatie studenej chaty či občas využívaného domu.
V mnohých súčasných (projektovaných) domoch je malá potreba tepla na vykurovanie a v domoch sú nainštalované (projektované) rôzne moderné a efektívne systémy vykurovania. Napriek tomu by ich obyvatelia radi vniesli do domu príjemnú a upokojujúcu atmosféru horiaceho ohňa. Práve uvedené očakávanie môže splniť moderný krb, ktorý poskytuje veľa možností prevedenia a povrchových úprav, takže sa dá doladiť do každého interiéru.
Keďže v súčasných domoch sú takmer všetky systémy vykurovania závislé od elektrickej energie, môže krb slúžiť ako záložný zdroj v prípade jej výpadku.